

На основу закључка Владе РС о бесповратној испоруци минералног ђубрива КАН 27% N, 05 Број: 339-9528/2018 од 11.10.2018. године

**ГРАДСКА ОПШТИНА ЛАЗАРЕВАЦ**

**Карађорђева 42**

**упућује**

***Ј А В Н И П О З И В***

**за подношење пријава**

***ЗА БЕСПОВРАТНУ ИСПОРУКУ МИНЕРАЛНОГ ЂУБРИВА*** ***КАН 27% N НА ПОДРУЧЈУ ГО ЛАЗАРЕВАЦ***

***ЗА 2018. ГОДИНУ***

**1.ПРЕДМЕТ ЈАВНОГ ПОЗИВА**

Предмет јавног позива је бесповратна испорука минералног ђубрива KAN 27% N на подручју градске општине Лазаревац у укупној количини од 35.000 kg одобрена ГО Лазаревац закључком Владе Републике Србије број 339-9528/2018 од 11.10.2018. године.

**2. ПРИЈАВА НА ЈАВНИ ПОЗИВ**

На Јавни позив се може јавити физичко лице – носилац пољопривредног газдинства са подручја Градске општине Лазаревац које у структури газдинства има пријављене површине под воћем у 2018. години.

**3. ПОТРЕБНА ДОКУМЕНТАЦИЈА ЗА ПОДНОШЕЊЕ ПРИЈАВА**

Подносилац пријаве доставља следећа документа:

1. Захтев за преузимање минералног ђубрива KAN 27%N
2. Потврдуо активном статусу у Регистру пољопривредних газдинстава за 2018 годину ;
3. Извод из регистра пољопривредних газдинстава-биљна структура на дан 11.10.2018.додине;
4. фотокопија личне карте подносиоца пријаве или очитана лична карта уколико је са чипом;

**4.** **УСЛОВИ ЗА ОСТАВРИВАЊЕ БЕСПОВРАТНЕ ИСПОРУКЕ МИНЕРАЛНОГ ЂУБРИВА**

Подносилац пријаве може да оствари право на бесповратну испоруку минералног ђубрива ако испуњава следеће услове:

* да има пребивалиште на територији ГО Лазаревац;
* да је носилац регистрованог породичног пољопривредног газдинства на територији ГО Лазаревац;
* да на дан 11.10.2018. године има уписане површине под воћем у складу са Правилником,
* ако је на ранг листи рангиран у складу са тачком 5. oвог позива.

Физичко лице - носилац пољопривредног газдинства које има право на бесповратну испоруку минералног ђубрива KAN 27%N, може да преузме највише 500 kg по хектару, а највише за један хектар пријављене површине под воћем.

Комисија ће пропрционално одређивати количину минералног ђубрива, у складу са пријављеним површинама под воћем.

**5. ПОСТУПАК СПРОВОЂЕЊА ЈАВНОГ ПОЗИВА**

Расподела минералног ђубрива KAN 27%N ће се вршити према ранг листи кандидата коју формира Комисиjа, а према редоследу пристизања захтева до расположивих количина ђубрива.

Комисија ће пропoрционално одређивати количину минералног ђубрива, у складу са пријављеним површинама под воћем.

**6.ОБАВЕЗЕ КОРИСНИКА ПОДСТИЦАЈНИХ СРЕДСТАВА**

Физичко лице – носилац пољопривредног газдинства је дужно да преузето минерално ђубриво KAN 27%N искористи искључиво за радове у пољопривреди на површинама пријављеним под воћем.

**7.НАЧИН И РОКОВИ ПОДНОШЕЊА ПРИЈАВА**

Захтев за преузимање минералног ђубрива KAN 27%N, физичко лице – носилац пољопривредног газдинства поднеће ГО Лазаревац почев од 15.11 до 22.11 2018. године, на Обрасцу – Захтев за бесповратну испоруку минералног ђубрива (у даљем тексту: захтев), објављеном на сајту ГО Лазаревац преко писарнице Управе ГО Лазаревац или препоручено преко поште..

Физичко лице- носилац пољопривредног газдинства, у захтеву уписује податке о пријављеним површинама под воћем са стањем на дан ступања на снагу закључка Владе РС о бесповратној испоруци минералног ђубрива KAN 27%N, 05 Број: 339-9528/2018 од11.10.2018. године.

Пријаве поднете ван прописаног обрасца, неће бити разматране.

Пријаве послате на други начин (нпр. факсом или е-mailom) или достављене на друге адресе, неће се разматрати.

Свака пријава која доспе након крајњег рока, без обзира на начин достављања, неће се разматрати.

Непотпуне и неблаговремене пријаве неће се разматрати.

Подносилац пријаве ће добити доказ о пријему са датумом и временом предаје..

Пријаве поднете препорученом пошиљком, предате пошти најкасније 22.11. 2018. године до 15 часова, сматраће се благовременим.

***Комисија за бесповратну ипоруку минералног ђубрива КАН 27%N***

***I - Број:06-278.2/2018 од 15.11.2018 ГОДИНЕ***

***ПРЕДСЕДНИК КОМИСИЈЕ***

Ненад Бачанац